text: Forbedret mobildækning i Syd- og Vestjylland 
  05 november 2013 kl. 14.24
  Telenor og Telia blev i nat færdige med at lægge 3G-nettene sammen i Esbjerg og Tønder. Det medfører en stærk forbedring af mobildækningen.
  Sammen med den nylige 3G-sammenlægning i Skjern, Varde og Ribe betyder det, at mange i Sydvestjylland vil opleve en forbedring.
  Kunder i selskaberne Telenor, Telia, CBB, BiBob og CallMe, der vil opleve forandringen.
  - 3G-sammenlægningen i nat og i sidste uge betyder, at en mange vil opleve langt bedre dækning, når de snakker i mobiltelefon og går på nettet fra deres smartphone eller tablet. Det skyldes, at vi har forøget antallet af 3G-mobilmaster i området. For eksempel har vi mere end fordoblet antallet af master i områderne omkring Varde og Tønder, siger Richard Stigaard, der er netværksdirektør i Telenor.
  - Det er især i landområderne og de mindre byer, at man virkeligt vil kunne mærke forskel. Vi har en lang række steder etableret 3G-dækning, hvor der ikke var 3G før. Det betyder blandt andet, at mange vil opleve langt bedre dækning indenfor og når de kører i bil fra et sted til et andet, siger Richard Stigaard.
  